इस व्‍यक्ति का नाम है मामोंडु गस्‍सामा और इसकी उम्र बस 22 वर्ष है। माली के रहने वालो मामोंडु का वीडियो इस समय काफी वायरन हो रहा है। इस वीडियो में आप देख सकते हैं कि कैसे मामोंडु बिना किसी सपोर्ट के एक अपार्टमेंट की तीन बालकनी को ऐसे चढ़ जाते हैं जैसे कोई सीढ़ी चढ़ रहे हों। चौथी बालकनी में पहुंचकर वह वहां लटक रहे एक बच्‍चे की जान बचाते हैं। इन सबमें वह अपनी जान की भी परवाह नहीं करते हैं और चार वर्ष के मासूम की जिंदगी को बचा लेते हैं। जिस समय वह ऐसा कर रहे थे नीचे खड़े लोग सिहर कर सबकुछ देख रहे थे। एक सेकेंड को भी किसी की नजरें मामोंडु से नहीं हटती हैं। शनिवार को मामोंडु एक अपार्टमेंट के सामने से गुजर रहे थे जब उन्‍होंने यह सारा मंजर देखा और फिर कुछ ही मिनटों बाद वह‍ एक हीरो बन गए।